आर्मी में नौकरी का फर्जी जॉइनिंग लेटर दिया; भोपाल कैंट पहुंचा तो फर्जीवाड़े का पता चला
हरियाणा के पानीपत के रहने वाले दिल्ली के एक शख्स ने नौकरी लगवाने के नाम पर ठग लिया। आरोपी ने आर्मी में नौकरी लगवाने के नाम पर 7 लाख रुपए हड़पे। फर्जी ज्वाइनिंग लेटर भी थमाकर भोपाल आर्मी कैंट भेज दिया। जहां से पता लगा कि ज्वाइनिंग लेटर फर्जी है।
हरियाणा के पानीपत के रहने वाले युवक को दिल्ली के एक शख्स ने नौकरी लगवाने के नाम पर ठग लिया। आरोपी ने आर्मी में जॉइनिंग के नाम पर 7 लाख हड़पे। फर्जी जॉइनिंग लेटर भी थमाकर भोपाल आर्मी कैंट भेज दिया। जहां से पता लगा कि यह लेटर फर्जी है। जिसके बाद ठग को कॉल की तो उससे संपर्क नहीं हो पाया। मामले की शिकायत पुलिस को दी। पुलिस ने शिकायत के आधार पर केस दर्ज कर लिया है।
गांधी मंडी के रहने वाले सागर ने पुलिस को दी शिकायत में बताया कि करीब 6 महीने पहले उसे दिल्ली के लाजपत नगर का रहने वाला अनिल मोहन भारद्वाज मिला था। उसने आर्मी में नौकरी लगवाने के लिए 8 लाख रुपए की मांग की थी। उसने अनिल को 7 लाख रुपए दे दिए।
15 जून 2022 को कृष्णपुरा चौकी से उसके पास कॉल आई, कहा कि आपकी आर्मी की तरफ से एक पुलिस वेरिफिकेशन आई हुई है। हमें आपकी पुलिस वैरिफिकेशन करनी है और पुलिस ने घर आकर वेरिफिकेशन की।
भोपाल कैंट पहुंचा तो लेटर फर्जी मिला
5 सितंबर 2022 को उसके पास जॉइनिंग लेटर आया। जिसमें लिखा था कि आपकी 10 अक्टूबर को भोपाल कैंट में जॉइनिंग करनी है। 10 अक्टूबर को भोपाल पहुंचा तो वहां पता लगा कि उक्त जॉइनिंग लैटर फर्जी है। उसके बाद अनिल मोहन को कॉल की गई। जिसने कोई जबाब नहीं दिया। उसके बेटे शिवा उर्फ त्रिशुल को कॉल की तो उसने कहा हमारे पास किसी के कोई पैसे नहीं हैं। पिता बाहर चले गए हैं। इसके बाद आरोपियों ने उसका नंबर ब्लैकलिस्ट में डाल दिया है।